Národná rada Slovenskej republiky

VIII. volebné  obdobie

 Číslo: CRD-1279/2020

139a
S p o l o č n á   s p r á v a

výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 55/2018 Z. z. o poskytovaní informácií o technickom predpise a o prekážkach voľného pohybu tovaru  (tlač 139) v druhom čítaní

	
	Výbor Národnej rady Slovenskej republiky pre hospodárske záležitosti ako gestorský výbor k vládnemu návrhu zákona, ktorým sa mení a dopĺňa zákon č. 55/2018 Z. z. o poskytovaní informácií o technickom predpise a o prekážkach voľného pohybu tovaru  (tlač 139) (ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (ďalej len „rokovací poriadok“) spoločnú správu výborov Národnej rady Slovenskej republiky.

I.

Národná rada Slovenskej republiky uznesením č. 187 z 8. júla 2020 pridelila predmetný návrh zákona na prerokovanie týmto výborom:

	Ústavnoprávnemu výboru Národnej rady Slovenskej republiky  a
	Výboru Národnej rady Slovenskej republiky pre hospodárske záležitosti. 

Výbory prerokovali návrh zákona v lehote určenej uznesením Národnej rady Slovenskej republiky.

II.

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona (§ 75 ods. 2 rokovacieho poriadku).

III.

Návrh zákona odporúčali Národnej rade Slovenskej republiky schváliť:

•	Ústavnoprávny výbor Národnej rady Slovenskej republiky uznesením č. 83 z                     8. septembra  2020
•	Výbor Národnej rady Slovenskej republiky pre hospodárske záležitosti uznesením č. 55 zo 16. septembra 2020

IV.

Z uznesení výborov Národnej rady Slovenskej republiky uvedených pod bodom III tejto správy vyplývajú nasledujúce pozmeňujúce a doplňujúce návrhy:

1.	K čl. I, 6. bodu 
V čl. I, bode 6, § 9 ods. 4 sa za slovo „posúdenie“ vkladá slovo „tovaru“.
Legislatívno-technická pripomienka, ktorou sa navrhované znenie § 9 ods. 4  zosúlaďuje s čl. 5 (Posúdenie tovaru) nariadenia Európskeho parlamentu a Rady (EÚ) 2019/515 „Ak má príslušný orgán členského štátu určenia v úmysle posúdiť tovar, na ktorý sa vzťahuje toto nariadenie s cieľom zistiť, či je tovar alebo tovar určitého druhu v súlade s právnymi predpismi uvedený na trh v inom členskom štáte,...“.

Ústavnoprávny výbor NR SR
Výbor NR SR pre hospodárske záležitosti

Gestorský výbor odporúča schváliť

2.	 K čl. I, 7. bodu 
V 7. bode, § 10 ods. 1 sa za slovami „času trvania prekážok voľného pohybu tovaru“ vkladajú slová „a o opatreniach, ktoré vykonali alebo zamýšľajú vykonať, aby zabezpečili voľný pohyb tovaru,“. 
Ide o spresnenie navrhovaného znenia ustanovenia § 10 z dôvodu lepšieho zosúladenia s čl. 4 ods. 1 písm. a) a b) nariadenia Rady (ES) č. 2679/98 zo 7. decembra 1998 o fungovaní vnútorného trhu  vo vzťahu k voľnému pohybu tovaru medzi členskými štátmi, nakoľko v predmetnom návrhu nebolo explicitne ustanovené, kto bude povinný informovať Komisiu o opatreniach, ktoré vykonali alebo zamýšľajú vykonať príslušné orgány Slovenskej republiky, aby zabezpečili voľný pohyb tovaru, keďže z nariadenia Rady 2679/98 nevyplýva, že pod pojmom „príslušný členský štát“ treba chápať Úrad pre normalizáciu, metrológiu a skúšobníctvo Slovenskej republiky.

Výbor NR SR pre hospodárske záležitosti

Gestorský výbor odporúča schváliť

3.	K čl. I, 7. bodu 
V 7. bode, § 10 ods. 2 úvodnej vete sa za slová „voľného pohybu tovaru“ vkladajú slová „a o opatreniach podľa odseku 1“. 

Ide o spresnenie navrhovaného znenia ustanovenia § 10 z dôvodu lepšieho zosúladenia s čl. 4 ods. 1 písm. a) a b) nariadenia Rady (ES) č. 2679/98 zo 7. decembra 1998 o fungovaní vnútorného trhu  vo vzťahu k voľnému pohybu tovaru medzi členskými štátmi, nakoľko v predmetnom návrhu nebolo explicitne ustanovené, kto bude povinný informovať Komisiu o opatreniach, ktoré vykonali alebo zamýšľajú vykonať príslušné orgány Slovenskej republiky, aby zabezpečili voľný pohyb tovaru, keďže z nariadenia Rady 2679/98 nevyplýva, že pod pojmom „príslušný členský štát“ treba chápať Úrad pre normalizáciu, metrológiu a skúšobníctvo Slovenskej republiky.

Výbor NR SR pre hospodárske záležitosti

Gestorský výbor odporúča schváliť

4.	K čl. I, 7. bodu 
V 7. bode, § 10 ods. 2 písm. a) sa za slová „narušeniu voľného pohybu tovaru,“ vkladajú slová „a o opatreniach podľa odseku 1,“.

Ide o spresnenie navrhovaného znenia ustanovenia § 10 z dôvodu lepšieho zosúladenia s čl. 4 ods. 1 písm. a) a b) nariadenia Rady (ES) č. 2679/98 zo 7. decembra 1998 o fungovaní vnútorného trhu  vo vzťahu k voľnému pohybu tovaru medzi členskými štátmi, nakoľko v predmetnom návrhu nebolo explicitne ustanovené, kto bude povinný informovať Komisiu o opatreniach, ktoré vykonali alebo zamýšľajú vykonať príslušné orgány Slovenskej republiky, aby zabezpečili voľný pohyb tovaru, keďže z nariadenia Rady 2679/98 nevyplýva, že pod pojmom „príslušný členský štát“ treba chápať Úrad pre normalizáciu, metrológiu a skúšobníctvo Slovenskej republiky.

Výbor NR SR pre hospodárske záležitosti

Gestorský výbor odporúča schváliť

5.	K čl. I, 7. bodu 
V 7. bode, § 10 ods. 2 písm. b) sa za slová „Slovenskej republiky,“ vkladajú slová „a o opatreniach podľa odseku 1,“.
Ide o spresnenie navrhovaného znenia ustanovenia § 10 z dôvodu lepšieho zosúladenia s čl. 4 ods. 1 písm. a) a b) nariadenia Rady (ES) č. 2679/98 zo 7. decembra 1998 o fungovaní vnútorného trhu  vo vzťahu k voľnému pohybu tovaru medzi členskými štátmi, nakoľko v predmetnom návrhu nebolo explicitne ustanovené, kto bude povinný informovať Komisiu o opatreniach, ktoré vykonali alebo zamýšľajú vykonať príslušné orgány Slovenskej republiky, aby zabezpečili voľný pohyb tovaru, keďže z nariadenia Rady 2679/98 nevyplýva, že pod pojmom „príslušný členský štát“ treba chápať Úrad pre normalizáciu, metrológiu a skúšobníctvo Slovenskej republiky.

Výbor NR SR pre hospodárske záležitosti

Gestorský výbor odporúča schváliť

6.	K čl. I, 7. bodu 
V 7. bode, § 10 ods. 2 písm. c) sa za slová „voľného pohybu tovaru“ vkladajú slová „a o opatreniach podľa odseku 1“.

Výbor NR SR pre hospodárske záležitosti

Gestorský výbor odporúča schváliť

Ide o spresnenie navrhovaného znenia ustanovenia § 10 z dôvodu lepšieho zosúladenia s čl. 4 ods. 1 písm. a) a b) nariadenia Rady (ES) č. 2679/98 zo 7. decembra 1998 o fungovaní vnútorného trhu  vo vzťahu k voľnému pohybu tovaru medzi členskými štátmi, nakoľko v predmetnom návrhu nebolo explicitne ustanovené, kto bude povinný informovať Komisiu o opatreniach, ktoré vykonali alebo zamýšľajú vykonať príslušné orgány Slovenskej republiky, aby zabezpečili voľný pohyb tovaru, keďže z nariadenia Rady 2679/98 nevyplýva, že pod pojmom „príslušný členský štát“ treba chápať Úrad pre normalizáciu, metrológiu a skúšobníctvo Slovenskej republiky.

Gestorský výbor odporúča hlasovať o bodoch 1 až 6 spoločne s odporúčaním s c h v á l i ť.

V.

Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona 

odporúča Národnej rade Slovenskej republiky

vládny návrh zákona, ktorým sa mení a dopĺňa zákon č. 55/2018 Z. z. o poskytovaní informácií o technickom predpise a o prekážkach voľného pohybu tovaru  (tlač 139) 

s c h v á l i ť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť.
 
     	Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením Výboru Národnej rady Slovenskej republiky pre hospodárske záležitosti č. 59 zo 16. septembra 2020.
 
Týmto uznesením výbor zároveň poveril spoločného spravodajcu Petra Vonsa predložiť návrhy v zmysle príslušných ustanovení rokovacieho poriadku Národnej rady Slovenskej republiky.

Bratislava 16. septembra 2020

Peter K r e m s k ý, v.r.  
predseda Výboru NR SR 
pre hospodárske záležitosti